Fost il-kantanti li qed jipparteċipaw għall-ewwel darba fil-Malta Eurovision Song Contest hemm Denise Mercieca li se tkun qed tikkompeti fis-semi finali bil-kanzunetta Boy. "Għalijja jfisser ħafna li l-kanzunetta ntagħżlet. Minn dejjem kienet il-ħolma tiegħi li nidħol fil-Malta Eurovision Song Contest," qalet Denise Mercieca ma' newsbook.com.mt . Madanakollu l-kanzunetta Boy oriġinarjament ma kinitx maħsuba għall-Malta Euovision. Il-pjan kien li l-kanzunetta issir biex tindaqq fuq diversi stazzjonijiet tar-radju. Kien Aidan, l-awtur tal-kanzunetta, u wieħed mis-semi finalisti l-oħra tal-festival li kkonvinċiha biex iddaħħal il-kanzunetta Boy f'The Malta Eurovision Song Contest. Aqra wkoll: "Jien u Aidan ġejna ispirati mill-mużika u ħsejjes tas-Snin 80" – Denise "Jien inħobb il-kanzunetti bi ħsejjes tas-Snin 80 u għalhekk mort bit-tir għal kanzunetta simili għal dak li nħobb nisma' jien," kompliet tgħid Denise. Segwi l-intervista sħiħa ma' Denise Mercieca: Il-kollaborazzjoni bejn Denise Mercieca u Aidan Cassar ilha ġejja mill-2016. It-tnejn li huma ilhom ħbieb għal bosta snin. Meta Denise uriet lil Aidan ix-xewqa li timbotta l-karriera tagħha 'l quddiem, Aidan ħoloq il-kanzunetta Boy. "Però jien persuna li naf ħafna xi rrid u fejn kien hemm affarijiet li m'għoġbuniex u mill-ewwel għidtlu u rranġajna l-kanzunetta b'elementi li xtaqt jien," tkompli tgħid Denise. Ara l-vidjow bil-lirika tal-kanzunetta Boy: Denise mhux wiċċ ġdid għax-xena tal-ispettaklu. Matul is-snin kellha ċ-ċans ukoll li tiżfen f'wirjiet fir-Royal Albert Hall tal-Ingilterra u f'Disnetland f'Pariġi. Dan apparti l-festival ŻiġuŻajg fejn kantat, żifet u rreċtat f'Rapunzella. Filmati: TVM, ŻiguŻajg, eurovision.tv u YouTube Ritratti uffiċjali tal-kantanti: Public Broadcasting Services (PBS) Muntaġġ: Viktoria Nikolla Intervista: Frederick Zammit The Malta Eurovision Song Contest se jsir bejn is-17 u d-19 ta' Frar fl-MFCC f'Ta' Qali f'xandira diretta fuq TVM. Jaf jinteressak: "Jien u Aidan ġejna ispirati mill-mużika u ħsejjes tas-Snin 80" – Denise